ตอนนี้เคลียดมากค่ะ อวัยวะเพศมีตกขาวมาและคันตลอดเวลา -มีลักษณะเหมือนนมบูด,แป้งเปียก -มีน้ำไหลออกมาพร้อมตกขาว -คันตลอดเวลาคะ (ตอนนี้ใส่ผ้าอนามัยพยายามกันไม่ให้สำผัสชั่นในโดยตรง) แต่ตอนนี้เคลียดมากขอวิธีรักษาหน่อยคะ ทานยากรืออะไรก็ได้คะไม่พบแพทย์นะคะเพราะไม่ได้ยุในเมืองไม่มี รพ เฉพาะทางคะ
สวัสดีค่ะ อาการตกขาวคล้ายนมบูด อาจมีสาเหตุจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวลักษณะดังกล่าวมาน่าจะคล้ายกับเป็นเชื้อราที่ช่องคลอดมากที่สุดค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อตรวจให้ได้การวินิจฉัยที่แน่นอน ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด 5-7 วันตามความรุนแรง แต่ถ้าเป็นเชื้อแบคทีเรียจะได้ยาปฏิชีวนะในรูปแบบยาเม็ดรับประทานค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์